Vraag 17: Sal God sonde en afgodery ongestraf laat bly? – Bybelskool
Written by Chris van Wyk on Feb 4, 2019 . Posted in Wie is God?.
1. Is God se straf nie in konflik met sy genade nie? Hoe hou dit verband met mekaar? Wat dink jy?
Nee, God se woede oor sonde en afgodery is verskriklik. Hy straf dit in hierdie lewe en die lewe hierna. Sonde en afgodery bring God se soewereiniteit, heiligheid en goedheid in gedrang. Hy vereis onverdeelde lojaliteit aan Hom. Ek kan net van die straf van hierdie regverdige oordeel van God bevry en in genade aangeneem word as daar aan God se geregtigheid voldoen word.
3. Sonde en afgodery is ten diepste 'n minagting van en dislojaliteit aan God. Sy genade is daarom nie goedkoop nie. Sy genade kan net uitgedeel word as iemand die straf vir die sonde en afgodery dra. Hoe laat dit jou voel oor God se genade?
4. Lees die verhaal van Noag in Genesis 6:1-8. Wat tref jou?
Die Here het die boosheid van die mensdom op aarde raakgesien. Hy het opgemerk dat hulle gedagtes gedurig sleg was. Die Here was spyt dat Hy die mens gemaak het. Hy was diep hartseer. Daarom het Hy gesê: "Ek sal die mensheid wat Ek gemaak het heeltemal uitwis van die aarde." Sy woede oor hulle sonde was verskriklik. Hy moes hulle sonde straf. Maar die Here was Noag goedgesind. Hy het hom en sy familie saam met 'n klomp diere gered in die ark. Ná die vloed het Hy die reënboog gegee as teken van sy genade.
6. Noag se verhaal demonstreer dat God regverdig is. Hy straf die mensdom vir hulle sonde. Omdat hulle sy waarskuwing geïgnoreer het, kom hulle om in die sondvloed. Die verhaal demonstreer ook dat God barmhartig is. Hy red Noag-hulle van die sondvloed, omdat hulle Hom vertrou het. Watter boodskap het dit vir ons vandag?